  Майя Бывальцева Майя Бывальцева Удмуртиын коронавирусэн черлам муртъёслы койкаослэсь лыдзэс 550-лы йылтӥзы. Со сярысь элькунысь тазалыкез утёнъя министерстволэн пресс-службаез ивортӥз. Выль интыос паласькись всиёнъёсъя элькун эмъюртын, Можгаысь ёрос эмъяськонниын, нылпиослы элькун эмъяськонниын усьтӥзы. Со сяна, 30-тӥ толшорысен Дэри ёрос эмъяськонни ковид-центр сямен ужа. Отын 150 инты дасязы. « Стационаре шедисьёслэсь лыдзэс сак эскериськом. Адӟиськом ке йылӥз шуыса, 48 часкын выль интыос дасяськом. Госпитализаци учыръёс тросгес луонлы элкьунысь эмъяськонниосын 3,5 сюрсозь койкаос радъяны луонлык вань, со пӧлын кислородэн » Елена Сычёва, Удмуртиысь тазалыкез утёнъя министрлэсь ужзэ быдэсъясь Туннэ нуналлы коронавирусэн черламъёс понна 11 эмъяськонниосын 1 сюрс 627 койкаос дасямын. Стационаръёсын 1 сюрс 268 адями эмъяське. 22,1 процентэз интыос буш. Тодэ вайытом, Удмуртиын шкокан висёнъёслэсь доразы эмъяськисьёслэн лыдзы йылӥз. Тегъёс: коронавирус Тазалык эмъяськонниос Ижкар Удмуртия  